ለቡና መገኛዋ ኢትዮጵያ የክብር ሥነ ሥርዓት በበጂንግ ተካሄደ
–  በቻይና  ቤጂንግ  ከተማ  በሚገኘው  የስታር ባክስ ኬሪ  ማዕከል ለቡና መገኛዋ  ኢትዮጵያ  ክብር  የቡና ቀመሳ ሥነ ሥርዓት ባለፈው ማክሰኞ ተካሄደ።    በሥነ ሥርዓቱ ላይ የተገኙት በቻይና የኢትዮጵያ ኤምባሲ ረዳት ኃላፊ አምባሳደር ተስፋዬ ይልማ እንደገለጹት የኢትዮጵያ ቡና በአይነቱ ለየት ያለ ጣዕም አለው። ስታርባክስ የኢትዮጵያን ቡና ለዓለም ለማስተዋወቅ ለሚያደርገው ጥረትም አምባሳደሩ ምስጋና ቸውን አቅርበዋል።ኢትዮጵያ በጣዕሙ ልዩ የሆነውን ቡና በማምረትና በከፊልም ምርቱን በማቀነባበር፤ ስታርባክስ ደግሞ ቡናው ለእያንዳንዱ ተጠቃሚ እንዲደርስ በማድረግ በኢትዮጵያና በስታርባክስ መካከል በተግባር የተገለጸ ትብብር መኖሩን አምባሳደሩ  ተናግረዋል።  በቻይና የስታር ባክስ ኩባንያ  የሕዝብ  ጉዳይ ምክትል ፕሬዘዳንት ዶንግዊ ሺ በበኩላቸው ስለ ኢትዮጵያ የተፈጥሮ ቡና ጣዕም መልካምነት በሥነ ሥርዓቱ ላይ ለታደሙት እንግዶች ማብራሪያ ሠጥተዋል ። ስታርባክስ ለዓለም ገበያ ከሚያቀርባቸው  የተፈጥሮ ቡናዎች  ልዩ  ጣዕም  ያላቸው  የሊሙና የሲዳሞ ቡና እንደሚገኙበት የአይጋ ፎረም ዘገባ ያመለክታል ።